Allpool Ööbikuorgu suubub peaorgu Kaussjärve kohal väike Kirikumõisa sälkorg, kevadeti õige ägeda ojaga põhjal; edasi tuleb Sikasoo org samanimelise talu alt, käsutatud Nursi-Rõuge maanteest,. Mällatiige mäest (171 m absol. kõrge) loodes Kiidi org, mille  arvukaist allikaist ammutavad oma vee kalatiigid,. Tinopeetri org, samanimelise talu juurest, Hinni sügav ja kitsas. sälkorg, Järveotsa org ning rida teisi vähemaid lisaorge, mida kohtame üksteise järele peaoru järskudesse veerudesse uuristunutena. Pahemalt poolt on mainitavad Otsaorg ja hulk vähemaid orge, mis eriti sagedad Raudsepa ja Lauri talu vahel, kus peaorg järsk ja sügav. Viimane asjaolu tunnistab lisaorgude suurt arenemist. Nimetatud lisaorud on tekkeliselt enamasti noored arenemisvõimelised orud.  Ühelt poolt lähenevad nad oma algusega Pärli orule ja selle lisaorgudele, paiguti nendega liitudes, teiselt poolt suunduvad nad idasse ja kirdesse, lähinedes kõrgendikkude vahel loogeldes Kurgjärvest algavale ja kinkude ning vaärade vahelt loodesse suunduvale Uraorule, mis lõpeb Vana-Nursi juures Võru ürgorundis. Need ürgorud liigestavad Rõuge lähima ümbruse üksikuiks lavadeks, mis eriti tüübilised lääne pool Rõuge orgu, kus pinnareljeef tasasem. Ida pool Rõuge orgu takistavad lavade mõju esilepääsemist  kõrgendikud ja nende rühmad, mis esinevad seda sagedamini, mida kaugemale ida poole orust.